b'\n_START_ARTICLE_\nBatni motor\n_START_PARAGRAPH_\nBatni ali recipro\xc4\x8dni motor je vrsta motorja, ki preko recipro\xc4\x8dno premikajo\xc4\x8dega se bata spreminja tla\xc4\x8dno (potencialno) energijo delovnega sredstva v rotirajo\xc4\x8de gibanje na gredi. Najve\xc4\x8dkrat gre za toplotne stroje, obstajajo pa tudi hidravli\xc4\x8dni in pnevmatski batni motorji. Toplotne batne stroje se deli na motorje z notranjim zgorevanjem: bencinski (ottov) motor,dizelski motor in redko uporabljani motor na \xc5\xbearilno sve\xc4\x8dko. Druga kategorija so motorji z zunanjim zgorevanjem: stirlingov motor, parni batni motor in atmosferski motor. Bencinski motorji uporabljajo za v\xc5\xbeig sve\xc4\x8dko, pri dizelskih pa pride zaradi visokega tlaka in temperature do samov\xc5\xbeiga (ni sve\xc4\x8dke).'